**Ministru kabineta noteikumu projekta**

**„Grozījumi Ministru kabineta 2009.gada 6.janvāra noteikumos Nr.10 „Noteikumi par valsts statistikas pārskatiem veselības aprūpes jomā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts statistikas likuma 4.panta otrā daļa. |
| 2.  | Pašreizējā situācija un problēmas | Valsts statistikas likuma izpratnē valsts statistika ir statistika, kuru apkopo Centrālā statistikas pārvalde vai kāda cita valsts institūcija statistiskās informācijas programmas ietvaros. Saskaņā ar Farmācijas likuma 10.panta 1) punktā noteikto Zāļu valsts aģentūra organizē informācijas vākšanu par aktualitātēm zāļu kvalitātes ekspertīzes jomā, kā arī zāļu patēriņa statistikas vākšanu valstī, izmantojot aptieku, zāļu lieltirgotavu, zāļu ražotāju, zāļu importētāju, ārstniecības iestāžu, praktizējošo veterinārārstu un veterinārmedicīniskās aprūpes iestāžu sniegto informāciju, un šīs informācijas apkopošanu un izplatīšanu. Saskaņā ar 2012.gada 13.novembra Ministru kabineta noteikumiem Nr.771 „Noteikumi par Valsts statistiskās informācijas programmu 2013.gadam” Zāļu valsts aģentūrai jānodrošina 9.27. un 9.28. apakšpunktā noteiktās statistiskās informācijas sniegšana. Zāļu valsts aģentūra šim mērķim izmantojamās veidlapas katru gadu saskaņo ar Centrālo statistikas pārvaldi un apstiprina ar Zāļu valsts aģentūras rīkojumu (10.01.2013. rīkojums Nr.1-6/2 pieejams interneta vietnē www.zva.gov.lv). Izmantojamās veidlapas ir precizējamas, jo saskaņā ar Farmācijas likuma 12.panta pirmās daļas 3.punktu Pārtikas un veterinārais dienests organizē informācijas vākšanu, apkopo informāciju un veido statistiku veterināro zāļu aprites jomā, līdz ar to neuzskatām par lietderīgu vākt un apkopot daļējus statistikas datus par veterināro zāļu realizāciju, kā arī no veidlapās nav nepieciešams iekļaut datus par nodarbināto (farmaceitu un farmaceitu asistentu) skaitu, jo šos datus sniedz Latvijas Farmaceitu biedrība, kuras kompetencē ir farmaceitu un farmaceitu asistentu reģistrācija.Informācija par zāļu patēriņa statistiku, kas saņemta no aptiekām, zāļu lieltirgotavām un zāļu ražotājiem katru gadu tiek apkopota un iesniegta Centrālajai statistikas pārvaldei, izmantošanai statistikas veidošanai valstī. Tā kā Valsts statistikas likuma 4.panta otrajā daļa ir noteikts, ka šā panta pirmās daļas 3.punktā noteikto citu valsts institūciju izstrādāto valsts statistikas pārskatu un anketu veidlapu paraugus apstiprina, kā arī iesniegšanas un aizpildīšanas kārtību nosaka Ministru kabinets, nepieciešams izdarīt grozījumus Ministru kabineta 2009.gada 6.janvāra noteikumos Nr.10 „Noteikumi par valsts statistikas pārskatiem veselības aprūpes jomā” (turpmāk – MK noteikumi Nr.10), iekļaujot zāļu patēriņa statistikas iegūšanai izmantoto veidlapu paraugus. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Grozījumu MK noteikumos Nr.10 tiesiskā regulējuma mērķis ir Valsts statistikas likuma 4.panta otrajā daļā noteiktā izpilde attiecībā uz Zāļu valsts aģentūras izstrādāto statistikas pārskatu veidlapu apstiprināšanu.Grozījumi MK noteikumos Nr.10 paredz:1) papildināt MK noteikumus Nr.10 ar šādiem valsts statistikas pārskatu veidlapu paraugiem veselības aprūpes jomā: a) pārskatu par zāļu ražotāja darbību (18.pielikums);b) pārskatu par zāļu lieltirgotavas darbību (19.pielikums);c) pārskatu par aptiekas darbību (20.pielikums) (noteikumu projekta 1.punkts).2) noteikt pārskatu iesniegšanas Zāļu valsts aģentūrā termiņu un iesniegšanas veidu (noteikumu projekta 2.punkts).3) iekļaut minēto pārskatu veidlapu paraugus (noteikumu projekta 3.punkts).Noteikumu projekts atrisinās šīs sadaļas 2.punktā minēto problēmu. |
| 5. | Projekta izstrādē iesaistītās institūcijas | Zāļu valsts aģentūra |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projektā ietvertās prasības attiecas:1) aptuveni 30 zāļu ražotājiem, 60 zāļu lieltirgotavām, 800 aptiekām. 2) Zāļu valsts aģentūras amatpersonām (šobrīd 3 darbinieki), kuras iesaistītas noteikumu projektā iekļauto pienākumu izpildē.  |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sabiedrībai pieejama valsts statistika par zāļu tirgus datiem, saražoto zāļu apjomu, realizācijas apgrozījumu vairumtirdzniecībā un mazumtirdzniecībā, kā arī realizāciju pa patēriņa grupām (skaits precīzi nav nosakāms). |
| 3.  | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Nav |

III, IV un V sadaļa – Projekts šo jomu neskar

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Noteikumu projekts 2013.gada 8.novembrī nosūtīts visām Farmācijas jomas konsultatīvās padomes organizācijām. Informācija sniegta 2013.gada 12.novembrī Farmācijas jomas konsultatīvās padomes sēdē.  |
| 2. | Sabiedrības līdzdalība projekta izstrādē  | Projekta izstrādē konsultācijas nav notikušas, jo ar noteikumu projektu apstiprināt paredzētās pārskatu veidlapas (informācijas saturs ir precizēts) tika izmantotas līdz šim.  |
| 3. | Sabiedrības līdzdalības rezultāti  | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Zāļu valsts aģentūra |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Veselības ministre I.Circene

03.01.2014. 11:01

777

S.Riekstiņa

67876115, silvija.riekstina@vm.gov.lv